Ce fel de doamnă ar prefera să facă matematică în loc de latină?
Nancy Roman — Mama lui Hubble
Nancy Roman a trăit o viață extraordinară.
Un astronom talentat, primul Director de Astronomie al NASA și un susținător al femeilor în știință.
Ea chiar a devenit "mama" Telescopului spațial Hubble.
Nancy Grace Roman s-a născut în 1925 în Nashville, Tennesse —
— unica fiica a unui profesor de muzică și a unui geofizician.
Deși tatăl ei era fizician, mama lui Roman a fost cea care i-a trezit interesul pentru astronomie.
Am fost interesată de asta de când îmi amintesc.
Dau vina pe mama, deoarece ea obișnuia să mă scoată afară și să-mi arate constelațiile
și să-mi arate aurora boreală și alte lucruri de genul acesta.
Admirația timpurie pentru cerul nocturn, a alimentat această pasiune de-a lungul vieții.
Până la 11 ani, Nancy Roman înființase deja un club de astronomie și începuse să studieze astronomia pe cont propriu.
Cred că dintotdeauna am fost curioasă și —
voiam doar să-mi satisfac curiozitatea.
Astronomia era, în special, un subiect despre care vroiam să învăț mai multe.
Nancy și-a urmat visul și a devenit un astronom profesionist,
lucrând într-un domeniu nou al radioastronomiei.
În 1961 a devenit primul Director de Astronomie al Departamentului de Științe Spațiale al NASA —
— prima femeie ce deținea o poziție executivă în cadrul agenției.
La NASA, Nancy Roman a avut un rol important în dezvoltarea primelor observatoare spațiale
și în punerea pietrei de temelie pentru cel mai faimos observator spațial: Telescopul spațial Hubble.
Și alți oameni de știință au propus un telescop spațial mare, dar Nancy a fost cea care a realizat acest lucru.
A reunit astronomi, ingineri NASA și tehnologie de ultimă oră.
Inginerii și oamenii de știință nu prea vorbesc aceeași limbă, au meserii diferite.
Astronomii — în general oamenii de știință — încearcă să înțeleagă de ce, inginerii încearcă să înțeleagă cum,
și, de fapt, m-am trezit în poziția de a fi traducătorul lor.
A reunit nu numai oameni de știință și ingineri, dar și pe cei care ar fi finanțat Hubble.
Nancy a reușit să convingă politicienii că NASA și ESA ar trebui să-și reunească forțele și să colaboreze
pentru a realiza un telescop spațial mare.
Munca asiduă a lui Nancy Roman a dat rezultate în 1990,
când Telescopul spațial Hubble al NASA/ESA a fost lansat spre cer
și a început să dezvăluie Universul în cele mai mici detalii de până atunci.
Pentru realizările sale și hotărârea sa de a promova femeile tinere în știință și în inginerie,
Nancy Roman a fost decorată cu premii și medalii.
Un asteroid a fost numit în cinstea sa și a apărut până și într-un set de Lego.
Dar cea mai mare moștenire a lui Nancy Roman ar putea fi considerat Hubble însuși.
Chiar și după 28 de ani, acest telescop continuă să ne ofere o priveliște unică a frumosului nostru Univers.
Subtitrări: ESA/Hubble; Traducerea de Mihail-Gabriel Bărbuță